wickkiey/tamil-wikipedia-markdown huggingface dataset:
# வ. வேம்பையன்


**வ. வேம்பையன்** (பிறப்பு 12 ஏப்ரல் 1936 மறைவு 28 ஆகத்து 2020) இவர் ஒரு தமிழ்த் தொண்டராகவும், திருக்குறள் பரப்புநராகவும், பகுத்தறிவாளராகவும் விளங்கி வந்தார். திருவள்ளுவர் பெயரில் தொடர் ஆண்டு பின்பற்ற வேண்டும் என்றும் அதையே தமிழ் ஆண்டாகக் கொள்ள வேண்டும் என்றும் தமிழ்ப் புத்தாண்டுத் தொடக்கம் "தை"த் திங்கள் முதல் நாள் என்று தமிழர்கள் அனைவரும் கொண்டாடவேண்டும் என்றும் நாற்பது ஆண்டுகளாகக் கருத்துகளைப் பரப்பி வருகிறார்.  

## பிறப்பு, படிப்பு, இல்லறம்

வேம்பையன் புதுக்கோட்டை மாவட்டம் வேம்பன்பட்டி என்னும் சிற்றூரில் பிறந்தார்.பள்ளி இறுதி வரை படித்தார். சுசிலா என்னும் நங்கையை மணந்தார். இவர்களுக்கு மூன்று ஆண் மக்கள்.தொல்காப்பியன், திருவள்ளுவன் இளங்கோ என்று அவர்களுக்கு நல்ல தமிழ்ப் பெயர்களைச் சூட்டினார்.  

## பணிகள்

இந்திரா காந்தி அணு ஆராய்ச்சி மையத்தில் உதவி அலுவலராகப் பணி செய்து பணி நிறைவு பெற்றார். அவர் கல்பாக்கத்தில் பணி நிமித்தம் வாழ்ந்து வந்தார்.  

## தமிழ்ப் பணி

வேம்பையன் தம் வழிகாட்டிகள் என்று ஐந்து சான்றோர்களைக் கொண்டு வாழ்ந்து வருகிறார். அவர்கள் திருவள்ளுவர், தந்தைபெரியார், அறிஞர்.அண்ணா, பாவேந்தர் பாரதிதாசன், தேவநேயப்பாவாணர் ஆவர். திருக்குறளைத் தமது வாழ்க்கை நூல் என்று கொண்டு ஒழுகி வருகிறார்.  
பல்வேறு இலக்கிய, குமுகாய அமைப்புகளுடன் தொடர்பு கொண்டு வருபவர். தமிழ் இலக்கிய இதழ்களுக்குத் திங்கள் தோறும் இடைவிடாது பொருள் உதவி செய்து வருகிறார். தமிழ் நாள் காட்டி அட்டைகள் ஐம்பதாயிரம் அச்சடித்து அதன் மூலமாக  
பொங்கல் திருநாள், தமிழ் ஆண்டு தொடக்கம் என்று நாற்பது ஆண்டுகளாகப் பரப்பி வருகிறார்.  
தம் மக்கள் மூவருக்கும் தாலி இல்லாமல் பெட்டிப் பணம் பெறாமல் தன்மானத் திருமணம் செய்து வைத்தார்.  

## எழுதிய நூல்கள்

தமிழர் திருமணம்- செய்முறை விளக்கம் (முதல் பதிப்பு 2006)  

பெயரில் என்ன இருக்கிறது? (முதல் பதிப்பு 2008)  

வாழ்வியல் வழிகாட்டிகள் வள்ளுவர்-வள்ளலார் (2014)  

சென்னைப் புறநகரான மறைமலை நகரில் வாழ்ந்து வரும் இவர், **ஐவர் வழி வேம்பையன்** என்று அன்புடன் அழைக்கப்படுகிறார். அங்கு  
வள்ளுவர் மன்றம் என்னும் ஓர் அமைப்பைத் தோற்றுவித்து அதன் செயலாளராக இருந்து வருகிறார்.  

## பெற்ற விருதுகளும் சிறப்புகளும்

- பெரியார் விருது (1994 இல் திராவிடர் கழகம் வழங்கியது)
- பாவேந்தர் விருது (1992 இல் சென்னைத் தலைநகர்த் தமிழ்ச்சங்கம் வழங்கியது)
- இலக்கியச் சிற்பி (1996 இல் புதுச்சேரி அனைத்திந்தியத் தமிழ் எழுத்தாளர்கள் சங்கம் வழங்கியது)
- மேலும் செந்தமிழ்ச்செம்மல், தமிழ் மாமணி, பொதுநலப் புனிதர், அண்ணா விருது,பகுத்தறிவுச் சுடர், தமிழ்நிதி, சான்றோர் விருது எனப்
பல்வேறு தன்னார்வ அமைப்புகள் இவரைச் சிறப்பித்துள்ளன.  
- திராவிட முன்னேற்றக் கழகத் தலைவர் மு.கருணாநிதி 15-09-1992 இல் முரசொலி நாளேட்டில் வேம்பையனின் கருத்துக்களையும் சிறப்புகளையும் பாராட்டித் தனியாக ஒரு மடல் எழுதினார் என்பது குறிப்பிடத்தக்கது.
- பொதிகைத் தொலைக்காட்சி, மக்கள் தொலைக்காட்சி,கலைஞர் தொலைக்காட்சி ஆகியவற்றில் நேர்காணல் நிகழ்ச்சிகளில் தோன்றிப்
பேசினார் என்பதும் குறிப்பிடத்தக்கது.
# கார்டகேனா பெருங்கோவில்



**கார்டகேனா பெருங்கோவில்** (*Cathedral of Santa María la Vieja*, *Cathedral of Cartagena*) என்பது எசுப்பானியாவின் கார்டகேனா எனும் நகரத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இதுவே கார்டகேனாத் திருச்சபையின் பெருங்கோவில் ஆகும். 1939 ஆம் ஆண்டிலிருந்து இப்பெருங்கோவில் இடிபாடுகளுடன் காணப்படுகிறது, அதற்கான காரணம் தேசியவாதச் சக்திகளால் ஏற்படுத்தப்பட்ட எசுப்பானிய உள்நாட்டுப் போராகும்.
# முரிக்கா பெருங்கோவில்



**முரிக்கா பெருங்கோவில்** (ஆங்கிலம்: Cathedral Church of Saint Mary in Murcia; எசுப்பானியம்: Iglesia Catedral de Santa María en Murcia) என்பது எசுப்பானியாவில் அமைந்துள்ள முரிக்கா எனும் நகரத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இதுவே முரிக்காத் திருச்சபையின் ஆசனப் பெருங்கோவில் ஆகும். 1394 ஆம் ஆண்டில் இதன் கட்டுமானப்பணிகள் ஆரம்பமாயின. இதன் கட்டுமானப்பணிகள்1467 ஆம் ஆண்டின் ஒக்டோபர் மாதத்தில் முடிவடைந்திருக்கலாம். பத்தாம் அல்ஃபொன்சோ மன்னனது சடலம் இப்பெருங்கோவிலிலேயே அடக்கம் செய்யப்பட்டுள்ளது.  

இது பல்வேறு கட்டிடக்கலைகளையும் தன்னகத்தே கொண்டுள்ளது. உட்பகுதி கோதிக்காகவும் முகப்பு பரோக் கட்டிடக்கலையாகவும் காணப்படுகிறது. இம்முகப்பு வலேன்சிய சிற்பி கற்றும் கட்டிடக்கலை வடிவமைப்பாளரான ஜேமி போர்ட் ஐ மெலியா (Jaume Bort i Meliá)  

## மணிக் கோபுரம்
இம்மணிக் கோபுரம் 1521 தொடக்கம் 1791 வரையான காலப்பகுதியில் கட்டப்பட்டது. இதன் உயரம் 90 மீற்றர்கள் (300 அடி) ஆகும். இதுவே எசுப்பானியாவிலேயே உயரமான மணிக்கூண்டு (campanile) ஆகும்.
# குவாடிக்சு பெருங்கோவில்



**குவாடிக்சு பெருங்கோவில்** (ஆங்கிலம்: Cathedral of Guadix; எசுப்பானியம்: Catedral de la Encarnación de Guadix) என்பது எசுப்பானியாவின் கிரானடா மாகாணத்தின் குவாடிக்சு எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். தன் கட்டுமானப்பணிகள் 16 ஆம் நூற்றாண்டில் ஆரம்பமாகி 18 ஆம் நூற்றாண்டின் நடுப்பகுதியில் நிறைவுற்றன. இது பரோக் வடிவில் அமைந்துள்ளது.  

## வரலாறு
குவாடிக்சு பெருங்கோவிலானது எசுப்பானியாவின் பண்டைய ஆசனப் பெருங்கோவில்களில் ஒன்றாகக் கருதப்படுகிறது.
# ஜெயின் பெருங்கோவில்



**ஜெயின் பெருங்கோவில்** (Jaén Cathedral) என்பது எசுப்பானியாவின் ஜெயின் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோல்லிக்கப் பெருங்கோவிலாகும். இது நகர மண்டபத்திற்கும் (Town Hall) ஆயர் அரண்மனைக்கும் (Episcopal Palace) எதிரில் அமைந்துள்ளது. இதன் கட்டுமானப்பணிகள் 1249 ஆம் ஆண்டில் ஒரு பள்ளிவாசலின் இடிபாடுகளின் மேலே கட்டப்பட்டது. இப்பேராலயம் 1724 ஆம் ஆண்டில் பிரதிஷ்டை செய்யப்பட்டது.
# வார்ப்புரு:Infobox astronomical survey

; line-height:1.2em; text-align:; font-size:130%;  
|above = <includeonly>***}***</includeonly>  
|image = }  
|imagestyle = align:; padding-bottom:1.1em;  
|caption = <div>}</div>  
|captionstyle = line-height:1.2em; font-size:80%;  
|labelstyle = background:transparent; line-height:1.2em; padding-:0.75em;  
|datastyle = line-height:1.2em;  

|label1 = நிறுவனம்  
|data1 = }  
|label2 = வேறு&nbsp;பெயர்கள்  
|data2 = }  
|label3 = அலைநீளம்  
|data3 = }  
|label4 = தரவு&nbsp;மூலம்  
|data4 = }  
|label5 = இலக்குகள்  
|data5 = }  
|label6 = Data&nbsp;products  
|data6 = }  
|data7 =  
}}<noinclude>  

</noinclude>
# வீட்டு வடிவங்களும் பண்பாடும்

**வீட்டு வடிவங்களும் பண்பாடும்** என்னும் இக்கட்டுரை, பல்வேறு சமூகங்களையும் சேர்ந்த மக்களுடைய வீடுகளின் வடிவங்களைத் தீர்மானிப்பதில் அச்சமூகங்களின் பண்பாடு கொண்டுள்ள தாக்கங்களைப் பற்றிக் கூறுகிறது. மக்களுடைய வீடுகளின் வடிவங்களைத் தீர்மானிக்கும் காரணிகள் எவை என்பது குறித்துப் பல கோட்பாடுகள் பலரால், பல்வேறு காலகட்டங்களில் முன்வைக்கப்பட்டுள்ளன. இவற்றின்படி, வீட்டு வடிவங்களைத் தீர்மானிக்கும் காரணிகளாகக் கூறப்படுவனவற்றுள் காலநிலை, கட்டிடப்பொருட்கள், தொழில்நுட்பம், அமைவிடம், பாதுகாப்பு, பொருளாதாரம், சமயம், பண்பாடு என்பவை முக்கியமானவை ஆகும்.  

1960களில் வீட்டு வடிவங்களைத் தீர்மானிப்பதில் பண்பாட்டின் முதன்மை நிலையை வலியுறுத்திப் பல கருத்துக்கள் முன்வைக்கப்பட்டன. இவற்றுள் அமெரிக்கப் பேராசிரியரான அமொஸ் ராப்பப்போர்ட் என்பவர், தான் எழுதிய "House, Form and Culture" நூலில் முன்வைத்த கருத்துக்கள் இந்தக் கருத்துருவின் வளர்ச்சிக்கு முன்னோடியாக விளங்கின. ஒரு சமூகத்தின் பண்பாடே அச்சமூகத்தில் புழக்கத்தில் இருக்கும் வீடுகளின் வடிவங்களைத் தீர்மானிப்பதில் முதன்மைக் காரணியாக விளங்குகின்றது என்றும், ஏனையவை துணைக் காரணிகளே என்று அவர் வாதித்தார். இவரைத் தொடர்ந்து மேலும் பலர் பொது மக்களின் வீடுகளைப் பண்பாட்டு நோக்கில் பார்த்து ஆய்வுகளை முன்னெடுக்கலாயினர்.  

இங்கு குறிப்பிடப் படும் 'வீடுகள்' என்பது, தொழில்முறைக் கட்டிடக் கலைஞர்களால் வடிவமைக்கப்பட்டவீடுகளையும் ஒரு குறித்த பண்பாட்டுக்கு வெளியே உருவான வீடுகளையும் அவற்றைத் தழுவிக் கட்டப்பட்ட வீடுகளையும் தவிர்த்து, நாட்டார் கட்டிடக்கலை சார்ந்த வீடுகளையும் ஒரு பண்பாட்டினரின் பாரம்பரிய வீடுகளையும் முன்னிலைப் படுத்திக் குறிக்கின்றன.  

## பண்பாடு - வீடு ஆகியவற்றின் இடைவினை
பண்பாடு என்பது ஒரு பண்பியக் (abstract) கருத்துரு. இதன் வெளிப்பாடாக அமையக் கூடிய சமூக அமைப்புகள் மூலமோ அல்லது இதனூடாக வெளிப்படக்கூடிய மனிதச் செயற்பாடுகள் மூலமோதான் பண்பாடு என்பதை அறிந்துகொள்ள முடியும். இத்தகைய வெளிப்பாடுகளுக்கு ஆதரமாக அமையும் வகையில் தம்மைச் சுற்றியுள்ள சூழலை உருவாக்குவதற்கு மனிதர்கள் தொடர்ந்து முயற்சித்து வருகின்றனர். வீடுகள் இவ்வாறான சூழல்களுள் முக்கியமானவை.
# அ. வெள்ளையன்


**அ. வெள்ளையன்** (*A. Vellayan*, பிறப்பு:9 சனவரி 1953 – 17 நவம்பர் 2025) சென்னை முருகப்பா குடும்பத்தைச் சேர்ந்தவராவார். சென்னையைச் சேர்ந்த முருகப்பா குழுமத்தின் செயல் தலைவர். கோரமண்டல் இண்டர்நேசனல் லிமிடெட் மற்றும் ஈ.ஐ.டி.பாரி (இந்தியா) லிமிடெட் ஆகியவற்றின் தலைவராக இருந்தார்.  

## படிப்பு
வெள்ளையன் டேராடூனில் உள்ள டூன் பள்ளியில் பள்ளிப்படிப்பை முடித்தார். புதுதில்லி ஸ்ரீராம் வணிகக் கல்லூரியில் பி.காம். பட்டத்தைப் பெற்றார். இங்கிலாந்தில் உள்ள ஆஸ்டன் பல்கலைக்கழகத்தில் தொழிலக நிர்வாகத்தில் பட்டயம் பெற்றார். வார்விக் பிசினஸ் பள்ளியில் வர்த்தகக் கல்வியில் முதுநிலைப் பட்டயம் பெற்றார்.  

## வகித்த பதவிகள்
- இந்திய ஏற்றுமதி கூட்டமைப்பின் துணைத்தலைவர்
- தென்னிந்திய தொழில் வர்தகக் கழகத்தின் நிர்வாகக் குழு உறுப்பினர்
- இந்திய தொழிலகக் கூட்டமைப்பின் தேசிய ஏற்றுமதிக் குழு உறுப்பினர்
- இந்திய மிதிவண்டி தயாரிப்பாளர்கள சங்கத் தலைவர்
- இந்தியன் ஓவர்சீஸ் வங்கியின் இயக்குநர்.,

## இறப்பு
இவர் நாள்பட்ட உடல்நலக் கோளாறால் 2025 நவம்பர் 17 அன்று தன் 72 வயதில் இறந்தார்.
# இந்தியத் தனியார்த் துறை வங்கிகள்

**இந்தியத் தனியார்த் துறை வங்கிகள்** இந்தியாவிலுள்ள வங்கிகளில் தங்கள் முதலீடு அல்லது பங்குகளின் பெரும்பகுதியை தனிநபர் முதலீட்டாளர்கள் வசம் கொண்டுள்ள வங்கிகள் ஆகும். இந்த முதலீட்டில் அரசின் பங்கு இல்லாமலோ குறைவாகவோ இருக்கும்.  

1969இல் அனைத்து முதன்மை வங்கிகளும் நாட்டுடமையாக்கப்பட்டன. எனவே இந்தியாவிலுள்ள வங்கிகளில் பெரும்பான்மையானவை பொதுத்துறை வங்கிகளாகும். 1990களில் தாராளமயமாக்கல் கொள்கைகளின் கீழ் மீண்டும் வங்கித்துறை தனியார்த்துறைக்குத் திறக்கப்பட்டது. இதனையடுத்து பல புதிய தனியார் வங்கிகள் துவங்கப்பட்டன. கடந்த இருபதாண்டுகளில் இவை அதிநவீன தொழினுட்பத்தை பயன்படுத்தி பல புதுமைகளையும் நுட்பங்களையும் அறிமுகப்படுத்தி பலமடங்கு வளர்ந்துள்ளன.  

தனியார்த்துறை வங்கிகளை பழையவை, புதியவை என இரு வகைப்பாடுகளில் நடுவண் வங்கி பிரித்துள்ளது. 1969இல் நாட்டுடமைக்கு முன்பாக இருந்து சிறியதாகவோ சிறப்புவசதி தந்ததாலோ நாட்டுடைமையாக்கப்படாதவை பழைய தனியார்த்துறை வங்கிகள் எனப்படுகின்றன. புதிய தனியார்த்துறை வங்கிகள் 1990களில் தாராளமயமாக்கலுக்குப் பின் உரிமம் பெற்றவை ஆகும்.  
## மேற்சான்றுகள்
# அக்சரா ஹாசன்



**அக்சரா ஹாசன்** (பி. 12 அக்டோபர் 1991) திரைப்பட நடிகை, திரைக்கதை ஆசிரியர், உதவி இயக்குநர் என பன்முகத் தன்மை கொண்டவராவார். இவர் பிரபல திரைப்பட நடிகரான கமல்ஹாசனின் 2வது மகளாவார். நடிகை சுருதி ஹாசன் இவரது மூத்த சகோதரியாவார். இவர் ஷமிதாப், விவேகம், கடாரம் கொண்டான் போன்ற படங்களில் நடித்துள்ளார்.  

## சொந்த வாழ்க்கை
அக்சரா ஹாசன் அவரது தாயாருடன் மும்பையில் வசித்து வருகிறார். இளமையிலேயே கடவுள் நம்பிக்கையை இழந்தார். தற்போது புத்த மத கோட்பாடுகளில் கவனம் செலுத்தி வருகிறார். சென்னையில் உள்ள ஹாட் ஷூ டான்ஸ் கம்பெனியில்தான் அக்சரா பால் ரூம் டான்ஸ் கற்றுக் கொண்டுள்ளார். அக்சரா, இங்கிலாந்தின் பால் ரூம் தொழில்முறை நடனக் கலைஞர்கள் பயிற்சி அமைப்பு நடத்திய முதலாவது பரீட்சை தேறியுள்ளார்.  

## ஆரம்பகால வாழ்க்கை
அக்சரா ஹாசன், அக்டோபர் 12, 1991 அன்று சென்னையில் நடிகர்கள் கமல்ஹாசன், சரிகா தம்பதிக்கு இரண்டாவது மகளாகப் பிறந்தார். இவரது தந்தை தமிழ் வம்சாவளியையும், அவரது தாயார் மராத்தி மற்றும் ராஜ்புட் வம்சாவளியையும் சேர்ந்தவர்களாவர். சூர்யாவுடன் ஏழாம் அறிவு திரைப்படத்திலும், தனுஷ் உடன் 3 திரைப்படத்திலும் கதாநாயகியாக நடித்த நடிகை சுருதி ஹாசன் இவரது மூத்த சகோதரியாவார். அக்சரா ஹாசன் தனது பள்ளிப்படிப்பை சென்னையிலும், பின்னர் பெங்களூர் இண்டஸ் சர்வதேச பள்ளியிலும் பயின்றவராவார்.  

## பிறப்பும் ,இளமை பருவமும்
அக்சரா ஹாசன் தென்னிந்திய திரைப்பட கதாநாயகன் கமல்ஹாசனு<nowiki/>க்கும், வட இந்திய புகழ் பெற்ற நடிகை சரிகா<nowiki/>விற்கும் இரண்டாவது மகளாக 1991 அக்டோபர் 12 இல் பிறந்தார். அக்சரா சென்னையில் அபாகஸ் மாண்டிசோரி பள்ளியில் படித்தார். பின்னர் லேடி ஆண்டாள் ஸ்கூலில் படித்தார். இவ்வமையம் இவருடைய தாயும், தந்தையும் பிரிய நேரிட்டதால் இவர் தன் அன்னையுடன் மும்பையில் வசிக்க நேரிட்டது. மற்றொரு உடன் பிறப்பு சகோதரியான ஸ்ருதி ஹாசன் சென்னை<nowiki/>யிலேயே தந்தையுடன் தங்கிவிட்டார்.  

## திரைப்பட வாழ்க்கை
2015 ஆம் ஆண்டில் **ஷமிதாப்** என்ற இந்தி படத்தில் அமிதாப் பச்சன் மற்றும் தனுஷ் உடன் நடித்தார். இதற்கு முன்னதாக மணிரத்னம் இயக்கிய **கடல்** படத்தில் நடிப்பதற்கு வாய்ப்பு கிடைத்தும் நடிக்க வந்த வாய்ப்பை தவிர்த்துவிட்டார். பின்னர் தமிழில் அஜித்குமார் உடன் விவேகம் படத்தில் நடித்தார். தன்னுடைய தந்தை இயக்கி வந்த சபாஷ் நாயுடு படத்தில் உதவி இயக்குநர் ஆக பணிபுரிந்தார். ஆனால் அப்படம் சில காரணங்களால் படப்பிடிப்பு நிறுத்தப்பட்டது. 2019 ஆண்டில் சொந்த நிறுவனமான ராஜ்கமல் பிலிம்ஸ் இன்டர்நேசனல் தயாரித்த கடாரம் கொண்டான் படத்தில் நடித்தார். அதே ஆண்டில் ஜீ தமிழ் தொலைக்காட்சி நிறுவனத்திற்கு சொந்தமான **ஜீ5** என்ற இணைய செயலியில் *Fingertip* என்ற இணையதள நாடக தொடரிலும் நடித்தார்.  

## பங்காற்றிய திரைப்படங்கள்
; நடிகையாக  
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2015 | *ஷமிதாப்* | அக்சரா பாண்டே | இந்தி |  |
| 2017 | *லாலீ கி சாதி மே லட்டு தீவானா* | லாலீ | இந்தி |  |
| *விவேகம்* | தமிழ் |  |  |  |
| 2019 | *கடாரம் கொண்டான்* | ஆட்ரியா | தமிழ் | } |
; துணை இயக்குநராக  
| ஆண்டு | திரைப்படம் | மொழி | குறிப்புகள் |  |
| --- | --- | --- | --- | --- |
| 2016 | *சபாஷ் நாயுடு* | தமிழ்
தெலுங்கு
இந்தி | படப்பிடிப்பு பாதியில் நிறுத்தப்பட்டது | } |
# மண்டல ஊரக வங்கி

**மண்டல ஊரக வங்கி** (*Regional Rural Bank*) இந்தியாவின் வெவ்வேறு மாநிலங்களில் இயங்கும் உள்ளகநிலை வங்கிகளாகும். இவை முதன்மையாக சிற்றூர் பகுதிகளில் வங்கியின் அடிப்படை சேவைகளையும், நிதிச் சேவைகளையும் வழங்கிட அமைக்கப்பட்டவையாகும். இருப்பினும் ஊரக வங்கிகளின் கிளைகள் நகரப்பகுதிகளிலும் அமைந்துள்ளன.  

## செயற்பாடுகள்
ஊரகத்திலும், பகுதி ஊரகப் பகுதிகளிலிருந்தும் நிதிய மூலங்களைப் பெற்று, வேளாண்மைத் தொழிலாளர்களுக்கும், கைப்பொருள் வினைஞர்களுக்கும் கடன் வழங்குவதே இவற்றின் முதன்மை நோக்கம். தவிரவும், இவை ஊரகப் பகுதிகளுக்கு வங்கிச் சேவைகளை வழங்குகின்றன. அரசின் மக்கள்நலத் திட்டங்களின் வழங்கல் வசதியாக மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழான ஊதியம், முதியோர் ஓய்வூதியம் போன்றவற்றை வழங்குகின்றன. மேலும், பாதுகாப்பு பெட்டகம், கடனுதவி அட்டை, பற்று அட்டை ஆகிய வசதிகளையும் அளிக்கின்றன.  

இது குறிப்பிட்ட நிலப்பரப்பிற்கு உட்பட்டவர்களுக்கு சேவைகளை வழங்கும். இவை எந்தப் பகுதிக்குள் இயங்க வேண்டும் என்பதை இந்திய அரசு கட்டுப்படுத்துகிறது. இவை மாவட்டத்துக்கு ஒன்றாகவோ, இரண்டு மாவட்டங்களுக்கு ஒன்றான அளவிலோ இயங்குகின்றன.  
## வரலாறு
இவை 1975-ஆம் ஆண்டில் செப்டம்பர் 26ல் இயற்றப்பட்ட அரசாணையின் மூலம் உருவாக்கப்பட்டன; இவை மண்டல ஊரக வங்கிச் சட்டம் 1976 மூலம் சட்டவிதிக்குட்படுத்தப்பட்டன. இந்தச் சட்டம் விவசாயத்திற்கும் ஏனைய ஊரகத் தொழில்களுக்கும் போதுமான வங்கி/நிதி வசதிகளை வழங்குவதற்காக இயற்றப்பட்டது. இவை  
இந்திரா காந்தி அம்மையாரின் ஆட்சியில் நரசிம்மம் பணிக்குழுவின் பரிந்துரைப்படி நிறுவப்பட்டன. அக்டோபர் 2, 1975இல் முதல் மண்டல வங்கியாக *பிரதமா வங்கி* செயற்படத் துவங்கியது. அக்டோபர் 2, 1976இல் மேலும் ஐந்து மண்டல ஊரக வங்கிகள் நிறுவப்பட்டன; முதலில் ரூ. 100 கோடி ($ 10 மில்லியன்) முதலீடும் பின்னர் விரிவுபடுத்தப்பட்டு 500 கோடி ($ 50 மில்லியன்) முதலீடும் செய்யப்பட்டன.  

இவை நடுவண் அரசுக்கும், புரவலர் வங்கிகளுக்கும் உடமையாக இருந்தன. ஐந்து வணிக வங்கிகள்-- பஞ்சாப் தேசிய வங்கி, பாரத ஸ்டேட் வங்கி, சிண்டிகேட் வங்கி, யுனைட்டெட் பாங்க் ஆப் இந்தியா, யுகோ வங்கி -- புரவலர் வங்கிகளாக விளங்கின. நடுவண் அரசு 60 சதவீதமும், மாநில அரசு இருபது சதவீதமும் புரவலர் வங்கிகள் 20 சதவீதமும் பங்குகளை முதலீடாக வழங்கின.  
முன்னதாக, இந்திய ரிசர்வ் வங்கி இவை வழங்கும் கடன்களின் வட்டிக்கான வரம்பை நிர்ணயித்தது. ஆகத்து 1996இலிருந்து ரிசர்வ் வங்கி இந்தக் கட்டுப்பாட்டை நீக்கியது; தற்போது இவை வழங்கும் கடன்களுக்கான வட்டியின் வீதம் 14-18%ஆக உள்ளது.
# கரு. அழ. குணசேகரன்

**கே. ஏ. குணசேகரன்** என அழைக்கப்படும் **கரு. அழ. குணசேகரன்** (12 மே 1955 - 17 சனவரி 2016) ஒரு தமிழ்நாட்டு எழுத்தாளர், நாட்டுப்புறவியல்-நாடகவியல்-தலித்தியல் அறிஞர், பாடகர், மற்றும் திரைக் கலைஞர் ஆவார்.  

## வாழ்வும்,கல்வியும்
சிவகங்கை மாவட்டம், இளையான்குடி அருகேயுள்ள மாரந்தை சிற்றூரில் பிறந்தவர். இளையான்குடி உயர்நிலைப்பள்ளி, முனைவர் சாகிர் உசேன் கல்லூரி, சிவகங்கை அரசு கலைக்கல்லூரி, சிவகங்கை, தியாகராசர் கல்லூரி, மதுரை, மதுரை காமராசர் பல்கலைக்கழகம் ஆகியவற்றில் படித்தவர். பி.ஏ.(பொருளாதாரம்) எம்.ஏ(தமிழ் இலக்கியம்) முனைவர் பட்ட ஆய்வு(நாட்டுப்புற நடனப் பாடல்கள் குறித்து), 1978 இல் காந்தி கிராமம் நாடகப் பயிற்சிப் பட்டறைகளில் பேராசிரியர் சே. இராமானுஜத்திடம் நாடகப் பயிற்சி பெற்றார்.  

## பணிகள்
நாடகத்தைப் பற்றியும், நாட்டுப்புறவியலைப் பற்றியும் ஆய்வு நூல்களையும், ஐம்பதுக்கும் மேற்பட்ட ஆய்வுக் கட்டுரைகளையும், பதினான்குக்கும் மேற்பட்ட படைப்பு நூல்களையும் எழுதியுள்ளார். சமஸ்கிருத அரங்கவியலுக்கு (theatre) மாற்றாக, தலித் அரங்கவியல் என்னும் கோட்பாட்டை உருவாக்கியுள்ளார். 'பலி ஆடுகள்' என்னும் முதல் தலித் நாடகத்தைப் படைத்துள்ளார்.  
'தன்னனானே' என்னும் கலைக்குழு வழியாகச் சமூக பிரச்சினைகளை மையமாகக் கொண்ட நாடகங்களை அரங்கேற்றி வந்தார்.  

புதுச்சேரி சங்கரதாஸ் சுவாமிகள் நிகழ்த்துக்கலைப் பள்ளியின் (நாடகத்துறை) தலைவராக இருந்தவர்.  

## எழுதிய நூல்கள்
1. பதிற்றுப்பத்து
1. சி.வை.தாமோதரம் பிள்ளை
1. கரகாட்டம்
1. பலி ஆடுகள்
1. நகர்சார் நாட்டுப்புறக் கதைப்பாடல்கள்
1. நாட்டுப்புற நிகழ்கலைகள்
1. பவளக்கொடி அல்லது குடும்ப வழக்கு
1. நாட்டுப்புற மண்ணும் மக்களும்
1. தமிழகப் பழங்குடி மக்கள்
1. இசை நாடக மரபு
1. நாட்டுப்புற இசைக்கலை
1. பயன்பாட்டுத் தளங்களில் பழந்தமிழர் கலைகள்
1. தலித் அரங்கியல்
1. இசைமொழியும் இளையராஜாவும்
உட்பட பல நூல்களை எழுதியுள்ளார்.  

## விருதுகள்
- இவர் எழுதிய 'நாட்டுப்புற மண்ணும் மக்களும்'.என்னும் நூலுக்குத் தமிழக அரசின் சிறந்த நுண்கலை நூலாசிரியர் விருது,
- நாடகத் துறைக்காகப் புதுவை அரசின் கலைமாமணி விருது,
- மதுரை கிருத்தவ கலைத் தொடர்பு மையத்தின் சார்பில் 1994ஆம் ஆண்டு சதங்கை விருது
- கனடா தமிழ் இலக்கியச் சங்க தலித் இசைக் குரிசில் பட்டம்

## மறைவு
நீரிழிவு நோயால் பாதிக்கப்பட்ட குணசேகரன், உடல்நலக் குறைவால் புதுச்சேரியில் உள்ள அவரது இல்லத்தில் 2016 சனவரி 17 ஞாயிற்றுக்கிழமை காலமானார்.
# விருச்சகேது

**விருச்சகேது** (Vrishaketu), கர்ணன் - விருஷாலி இணையர்க்கு பிறந்த ஒன்பது மகன்களில் இரண்டாமவர். குருச்சேத்திரப் போரில் விருச்சகேது தவிர மற்ற அனைத்து சகோதரர்கள், 16ஆம் நாள் போருக்கு முன், பாண்டவப் படைகளால் கொல்லப்பட்டனர். .  

17ஆம் நாள் போரில் கர்ணன் இறந்த பின், கர்ணனின் பிறப்பின் இரகசியம், குந்தியின் மூலம் பாண்டவர்கள் அறிந்ததால், குருச்சேத்திரப் போருக்குப் பின் பாண்டவர், விருச்சகேதுவிற்கு அங்க நாட்டின் அரசனாக முடிசூட்டினார்கள்.
# அன்னாபெல்



**அன்னாபெல்** இது 2014ஆம் ஆண்டு திரைக்கு வந்த அமெரிக்க நாட்டு திகில் திரைப்படம் ஆகும். இந்த திரைப்படத்தை ஜோன் ஆர். லானெட்டி என்பவர் இயக்கியுள்ளார். இது தி கான்ஜுரிங் என்ற திரைப்படத்தின் 2ஆம் பாகம் ஆகும். இந்த திரைப்படத்தில் அன்னாபெல் வாலிஸ், வார்ட் ஹோர்டன், ஆல்ஃப்ரே வூடர்ட் உள்ளிட்ட பலர் நடித்துள்ளார்கள். இந்த திரைப்படம் அக்டோபர் 3, 2014ஆம் ஆண்டு வெளியானது.  

## நடிகர்கள்
- அன்னாபெல் வாலிஸ்
- வார்ட் ஹோர்டன்
- ஆல்ஃப்ரே வூடர்ட்
- டோனி அமேண்டோலா
- பிரையன் ஹவ்
- எரிக் லட்டின்

## தயாரிப்பு
இந்த திரைப்படத்தை பீட்டர் சப்ரன் மற்றும் ஜேம்ஸ் வான் தயாரித்துள்ளார்கள். வார்னர் புரோஸ். என்ற நிறுவனத்தின் மூலம் செய்யப்பட்டது.
# வங்கிகளுக்கிடை பிணையம்

**வங்கிகளுக்கிடை பிணையம்**, அல்லது **தன்னியக்க வங்கி இயந்திர நட்பமைப்பு ** (ATM consortium) அல்லது **தன்னியக்க வங்கி இயந்திர பிணையம்** (*ATM network*), என்ற கணினி பிணையம் தனது நட்பமைப்பில் உறுப்பினராக உள்ள நிதிய நிறுவனங்களால் வழங்கப்பட்ட தன்னியக்க இயந்திர அட்டைகளை நட்பமைப்பின் மற்றொரு உறுப்பினரால் நிறுவப்பட்ட தன்னியக்க இயந்திரங்களில் பயன்படுத்த உதவுகிறது.  

இருப்பினும், மாற்றார் தன்னியக்க வங்கி இயந்திரத்தில் என்னென்ன வசதிகளைப் பெறலாம் என்பது மாறுபடுகிறது. காட்டாக, செல்லிடத் தொலைபேசி மறுஊட்டம் பெறுதல் போன்ற சிறப்புச் சேவைகள் சொந்த வங்கி தன்னியக்க இயந்திரத்தில் மட்டுமே சாத்தியப்படும்; மாற்றார் வங்கி அட்டைகளுக்கு இந்த வசதிக்கான அணுக்கம் இருக்காது.  

தாங்கள் இருப்பு வைத்திருக்கும் வங்கியின் ஏடிஎம் இல்லாதவிடங்களில் வேறு வங்கியின் ஏடிஎம் மூலம் வங்கி அட்டைகளைப் பயன்படுத்த இந்தப் பிணையம் உதவுகிறது. இது வெளியூர்/வெளிநாடு செல்லும் பயணிகளுக்கு மிகவும் பயனுள்ளதாக உள்ளது. பன்னாட்டளவில் பரவலாக அமைந்துள்ள வங்கிகளுக்கிடை பிணையங்களான பிளசு அல்லது சிர்ரசு போன்றவை இதற்கு உதவுகின்றன.  

தவிரவும் விற்பனை முனைகளில் சிறப்பான மின்வழி நிதிமாற்று விற்பனை முனை கணிமுனையம் மூலமாக ஏடிஎம் அட்டைகளை பற்று அட்டைகளாக பயன்படுத்த வங்கியிடைப் பிணையங்கள் உதவுகின்றன.
# விற்பனை முனை


விற்பனை முனை கருவி]]  

**விற்பனை முனை** (*Point of sale*, சுருங்க **POS**) அல்லது **வெளிச்செல்முகப்பு**, (*checkout*) அல்லது கணினிமயமாக்கப்பட்ட பிறகு **மின்னணு விற்பனை முனை** (*electronic point of sale*, சுருங்க **EPOS**), (பேச்சு வழக்கு:**கல்லா**) என்றெல்லாம் குறிப்பிடப்படுவது சில்லறை வணிகக் கடையொன்றில் வாங்கிய பொருளுக்கான அல்லது நுகர்ந்த சேவைக்கான பணத்தைக் கட்டுமிடம் ஆகும். பணம் கட்டியபின் பொருளைக் கடைக்கு வெளியே எடுத்துச் செல்லலாம். இங்கு நுகர்வோர் தரவேண்டிய பணத்தை கணக்கிடுதலும் விருப்பத்தேர்வுகளின்படி பணம் கட்டுதலும் நிகழும். பெற்றுக்கொண்ட பணத்திற்கான இரசீதும் இங்கு வழங்கப்படும்.  

உரிமையாளரே கடையின் விற்பனை முனை (கல்லா)வில் அமரும்போது கணக்கிடுதலும் பணம் பெறுவதும் மனிதமுயற்சியாக நடந்தது. ஆனால் வணிகம் வளர்ச்சியடைந்து பணியாளர்களை கல்லாவில் அமர்த்த நேரிட்டபோது கணினிமய பணவரவுப்பதிவேடுகள் பயன்படுத்தப்பட்டன. முதல் நுண்செயலியால் கட்டுப்படுத்தப்பட்ட பணவரவுப் பதிவேட்டு கணினியை 1974ஆம் ஆண்டில் வில்லியம் புரொபெக் நிறுவனம் மக்டொனால்ட்ஸ் உணவகங்களுக்காக உருவாக்கியது.  

பல்வேறு வணிக நிறுவனங்கள் கட்டமைக்கும் விற்பனை முனையில் அவர்களது தேவைகளுக்கேற்ப ஏதுவாக்கப்பட்ட வன்பொருள்களும் மென்பொருள்களும் பயன்படுத்தப்படுகின்றன. எடைபோடும் கருவிகள், பட்டைக்குறி வருடிகள், மின்னணு பணவரவுப் பதிவேடுகள், மின்வழி நிதிமாற்று விற்பனை முனைக் கருவிகள், தொடுதிரைக் கணினிகள், மற்றும் பல வன்பொருள், மென்பொருள் கருவிகள் கிடைக்கின்றன. காட்டாக, மளிகைக் கடையிலும் இனிப்புக் கடையிலும் எடைபோடும் கருவிகள் பயன்படுத்தப்பட, உணவகங்களில் பயன்படுத்திய சேவைக்கு தகுந்தவாறு கணக்கிட சிறப்பு மென்பொருள் பயன்படுத்தப்படலாம்.  

தற்காலத்தில் விற்பனை முனை (வணிகர்களின் பார்வையில் வாங்கு முனை) சிலநேரங்களில் **சேவை முனை** எனவும் அழைக்கப்படுகின்றது; ஏனெனில் இங்கு விற்பனை மட்டும் நடக்காது திரும்பப் பெறுதலும் நுகர்வோர் ஆணையைப் பெறுவதும் கூட நிகழ்கின்றன. மேலும் மேம்பட்ட விற்பனை முனை மென்பொருட்களில் இருப்பிலுள்ள பொருட்களின் மேலாண்மை, நுகர்வோர் மேலாண்மை, கிடங்கு மேலாண்மை போன்ற சிறப்புக் கூறுகளும் ஒருங்கிணைக்கப்படுகின்றன. தற்கால விற்பனை முனை அமைப்புகளுக்கு முன்னதாக இந்த செயற்பாடுகள் தனித்தனியாகவும் மனித முயற்சியாகவும் நடந்தன; மேலும் தரவுகளை கணினியில் தட்டச்சிடும்போது பிழைகள் ஏற்படும் வாய்ப்புகளும் எழுந்தன.  

## மேற்சான்றுகள்
# வார்ப்புரு:மக்கட்பெயரியல்


| bodyclass = hlist  

| list1 =  
- இனப்பெயர்
- முழுப் பெயர்
- குடும்பப் பெயர்
- சூட்டிய பெயர்
- நடுப்பெயர்
- தந்தைவழிப் பெயர்
- தாய்வழிப்பெயர்
- திருமணத்துக்கு முந்தைய மற்றும் பிந்தைய பெயர்கள்
- சிறப்புப்பெயர்
- புனைப்பெயர்
- சட்டப்பெயர்
- பெயர் மாற்றம்
- அடிமைப்பெயர்
}}
# விக்கிப்பீடியா:உங்களுக்குத் தெரியுமா/அக்டோபர் 22, 2014


- **நச்சு அம்புத் தவளை** (படம்) ஒரு வகையான கொழகொழப்பான, கொடிய நஞ்சைத் தன் முதுகுப்பகுதியில் சுரக்கின்றது.
- சதுரங்க விளையாட்டில் சதுரங்கப் பலகையில் சில காய்கள் மட்டும் எஞ்சி நிற்கும் நிலை **சதுரங்க இறுதியாட்டம்** எனப்படும்.
- 15ஆம் நூற்றாண்டில் எழுதப்பட்ட **யாழ்ப்பாணம் பிரதான வீதிக் கல்வெட்டு** யாழ்ப்பாண நகரின் உணவு விடுதி ஒன்றின் கதவு நிலையின் படிக்கல்லாகப் பயன்பட்ட நிலையில் கண்டுபிடிக்கப்பட்டது.
- **கற்பனை அலகு** என்றழைக்கடும் <math>i</math> மெய்யெண்களை சிக்கலெண்களுக்கு நீட்டிக்கும் ஒரு கணிதக் கருத்துரு.
- **969 இயக்கம்** என்பது பௌத்தர்களைப் பெரும்பான்மையாகக் கொண்ட பர்மாவில் இசுலாமியப் பரம்பலை எதிர்க்க உருவாக்கப்பட்ட ஒரு சர்ச்சைக்குரிய தேசியவாத அமைப்பு.
# மின்வழி நிதிமாற்று விற்பனை முனை

**மின்வழி நிதிமாற்று விற்பனை முனை** (**EFTPOS**, உச்சரிப்பு: , **ஈஎப்டிபிஓஎசு**) — **விற்பனை முனையில் மின்வழி நிதி மாற்றம்** — என்பது விற்பனை முனையொன்றில் அமைந்துள்ள கணிமுனையங்களின் வழியே பற்று அல்லது கடன் அட்டைகளைக் கொண்டு மின்வழி நிதி மாற்றுகை அமைப்பைப் பயன்படுத்திக் கட்டணம் கட்டுகின்ற முறைமையாகும். 1981ஆம் ஆண்டில் இந்த முறைமை அமெரிக்க நாட்டில் செயற்படுத்தப்பட்டது; விரைவிலேயே மற்ற நாடுகளும் இதனைப் பின்பற்றின.  

பற்று அட்டைகளும் கடனட்டைகளும் நெகிழியாலான அட்டைகளில் ISO/IEC 7810 ID-1 சீர்தரத்தின்படி பொறிக்கப்படுகின்றன. மேலும் ISO/IEC 7812 சீர்தரத்தை ஒட்டிய வங்கி அட்டை எண் இவைகளில் பொறிக்கப்படுகின்றன.
# விக்கிப்பீடியா:உங்களுக்குத் தெரியுமா/அக்டோபர் 29, 2014


- **வேகத் தடுப்பான்**கள் (படம்) சாலைகளில் ஏறி இறங்கிச் செல்ல வேண்டிய நிலையை ஏற்படுத்துவதன் மூலம் வண்டிகளின் வேகத்தைக் குறைக்கின்றன.
- சோழ மன்னர்கள் **ஆதுர சாலை**கள் என்றழைக்கபப்ட்ட மருத்துவமனைகளுக்கு நிலங்களை அறக்கொடையாக வழங்கினர்.
- **டை எத்தில் ஈதர்** கரைப்பானாகவும், மயக்க மருந்தாகவும் பயன்படுகிறது.
- **சேரந்தீவம்** என்பது மொழிபெயர்க்கக் கடினமான பத்து ஆங்கிலச்சொற்களில் ஒன்றாக கருதப்படும் *Serendipity* என்னும் சொல்லின் தமிழ் வடிவம் ஆகும்.
- இறைமையுள்ள நாடுகளுக்கிடையே ஆறுகள், மலைத் தொடர்கள், அல்லது பாலைவனங்கள் போன்ற இயற்கையான புவியியல் அமைப்பால் எழும் எல்லைக்கோடு **இயற்கை எல்லை** எனப்படும்.
# கோ. விசுவநாதன்



**கோ. விசுவநாதன்**, இந்தியாவிலுள்ள, தமிழ்நாடு மாநிலத்தின், வேலூர் மாவட்டத்திலுள்ள வேலூர் தொழில் நுட்ப பல்கலைக்கழகத்தின் நிறுவனரும் மற்றும் வேந்தரும் ஆவார். இவர் 1938 ஆம் ஆண்டு திசம்பர் எட்டாம் நாள் வேலூர் மாவட்டத்தில் உள்ள ஒரு குக்கிராமமான கொத்தக்குப்பத்தில் பிறந்தார். இவர் நாடாளுமன்ற உறுப்பினர் மற்றும் தமிழ்நாடு சட்டமன்ற உறுப்பினராகவும் பணியாற்றியுள்ளார். அனைத்திந்திய அண்ணா திராவிட முன்னேற்றக் கழகம் வேட்பாளராக சட்டமன்ற தேர்தலில் போட்டியிட்டு 1980ஆம் ஆண்டில் அணைக்கட்டு தொகுதியிலிருந்தும், 1991 தேர்தலில் ஆற்காடு தொகுதியிலிருந்தும் வெற்றி பெற்று, தமிழ்நாடு மாநிலத்தில் சட்டமன்ற உறுப்பினராகத் தேர்ந்தெடுக்கப்பட்டார்..  

## இளமைப் பருவம்

விசுவநாதன், கோவிந்தசாமி தம்பதியருக்கு ஆறாவது குழந்தையாக பிறந்தார். வேலூர் மாவட்டம் குடியாத்தம் தாலுக்காவில் உள்ள குக்கிராமமான கொத்தக் குப்பத்தில் முறையான கல்வியளிக்கும் பள்ளிக்கூடம் எதுவும் அப்போது இல்லை. இதனால் அனைத்து குழந்தைகளும் கூடும் இடமான நடேச முதலியார் என்பவரது வீட்டில் இவருடைய பள்ளிப் படிப்பு தொடங்கியது. இவருடைய முதல் ஆசிரியரான பட்டு ரங்கநாதன், இவருடைய ஆர்வமிகுதியையும் பேச்சுத்திறன்களையும் அடையாளம் கண்டார். பட்டு ரங்கநாதன், மாணவர் மன்றம் ஒன்றைத் தொடங்கி மன்றத்தின் மூலமாகப் பேச்சுப் போட்டிகளை நடத்தினார். விஸ்வநாதன் ஆவலுடன் போட்டியில் கலந்து கொண்டு தன்னுடைய திறமைகளை வெளிப்படுத்தினார். தனது ஆசிரியரிடமிருந்து புத்தகங்களை கடன் வாங்கி ஓய்வு நேரங்களில் அவற்றை வாசித்து அறிவைப் பெருக்கிக் கொண்டார்.ஒர் உயர்நிலைப் பள்ளி மாணவராக விசுவநாதன் சகலகலா வல்லவராக விளங்கினார். குறிப்பாக படிப்பு மற்றும் விளையாட்டுகளில் தனித்துவம் பெற்று சிறந்து விளங்கினார்.  

## கல்வி

விசுவநாதன், சிறுவயது முதலே சிறந்த கல்வியாளராக விளங்கினார். சென்னையிலுள்ள லயோலா கல்லூரியில் கல்வி கற்று பொருளியல் முதுகலைப் பட்டம் பெற்றார். தொடர்ந்து சென்னைப் பல்கலைக்கழகத்தில் சட்டப் படிப்பையும் நிறைவு செய்த இவர் 2003ஆம் ஆண்டில் ஹார்வர்ட் பிசினஸ் ஸ்கூலில் மேம்பட்ட மேலாண்மை திட்டப் படிப்பையும் நிறைவுச் செய்தார். இவரது தலைமைத் திறன்களைக் கண்ட முன்னாள் முதல்வர் கா. ந. அண்ணாதுரை 1967 ஆம் ஆண்டு நடைபெற்ற தேர்தலில், திராவிட முன்னேற்ற கழகம் சார்பாக போட்டியிட ஒரு போட்டியாளராக இவரைத் தேர்ந்தெடுத்தார். இவரும் போட்டியிட்ட தனது தொகுதியில் வெற்றி பெற்று சுமார் 500,000 வாக்குகள் பெற்று, மக்களின் பிரதிநிதியாக இந்திய நாடாளுமன்றத்திற்குத் தேர்ந்தெடுக்கப்பட்டார்.  

## பொறுப்புகள்

தற்போது, விசுவநாதன் பின்வரும் அலுவலகங்களில் பொறுப்பு வகிக்கிறார்..  

- வேந்தர், வேலூர் தொழில்நுட்பப் பல்கலைக்கழகம், வேலூர்
- வேந்தர், வேலூர் தொழில்நுட்பப் பல்கலைக்கழகம், சென்னை
- தலைவர் மற்றும் நிர்வாக அறங்காவலர் வட ஆற்காடு கல்வி மற்றும் அறக்கட்டளை, வேலூர்
- தலைவர், அமெரிக்க நண்பர்கள் அமைப்பு, சென்னை
- செயல் தலைவர் நூற்றாண்டு விழா அறக்கட்டளை, சென்னை
- துணை தலைவர் திரு. வி. க. மற்றும் டாக்டர் மு.வ கல்வி அறக்கட்டளை, சென்னை
# சூசன்னா (இயேசுவின் சீடர்)

**சூசன்னா** என்பவர் இயேசு கிறித்துவின் பணிவாழ்வோடு தொடர்புடைய ஒரு பெண் ஆவார். இவர் லூக்கா நற்செய்தியின் 8ஆம் அதிகாரத்தின் தொடக்கத்தில் வேறு சில பெண்களோடு சேர்ந்த தமது உடைமைகளைக் கொண்டு இயேசுவுக்குப் பணிவிடை செய்துவந்தார்கள் என விவிலியம் குறிக்கின்றது.  

*சூசன்னா* என்னும் பெயருக்கு லில்லி மலர் என்பது பொருள்.
# ராம்பூர் சட்டமன்றத் தொகுதி (உத்தரப் பிரதேசம்)

ராம்பூர் மனிஹாரான் சட்டமன்றத் தொகுதி, ராம்பூர் காஸ் சட்டமன்றத் தொகுதி, ராம்பூர் சட்டமன்றத் தொகுதி (இமாச்சலப் பிரதேசம்) ஆகியவற்றுடன் குழப்பிக் கொள்ளாதீர்.  

ராம்பூர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது ராம்பூர் மக்களவைத் தொகுதிக்கு உட்பட்டது.  

## பகுதிகள்

2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் ராம்பூர் மாவட்டத்துக்கு உட்பட்ட கீழ்க்காணும் பகுதிகள் உள்ளன.
# மேரட் சட்டமன்றத் தொகுதி

:மேரட் பாளையம் சட்டமன்றத் தொகுதி, தெற்கு மேரட் சட்டமன்றத் தொகுதி ஆகியவற்றுடன் குழம்ப வேண்டாம்.  
மேரட் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது மேரட் மக்களவைத் தொகுதிக்கு உட்பட்டது.  

## பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
# நெடுங்குழு (தனிம அட்டவணை)

**நெடுங்குழு**அல்லது கூட்டம் அல்லது தொகுதி என்பது தனிமங்களின் அட்டவணையில் மேலிருந்து கீழாக அடுக்கப்பட்டுள்ள நெடுக்கு வரிசையைக் குறிக்கும். தனிம அட்டவணையில் மொத்தம் 18 நெடுங்குழுக்கள் உள்ளன. தனிமங்களின் அட்டவணையானது அணுக்களின் அமைப்பைப் பொருத்து ஒரு சீர்மையுடன் அடுக்கப்பட்டுள்ளது. இதனால், நெடுங்குழுக்கள் வேதியியல் தொடர்புடைய வரிசைகளாய் இருக்கின்றன. முன்பு பயன்பாட்டில் இருந்து வந்த அட்டவணையில் ரோம எண்கள் பயன்படுத்தப்பட்டன. இதே போன்று அமெரிக்க அட்டவணையிலும் ரோம எண்களே இருந்தன. தனிம அட்டவணையில் உள்ள தனிமங்கள் அவற்றின் தொகுதிகளில் ஒரே எலக்ட்ரான் அமைப்புகளைப் பெற்றுள்ளன. மேலும் அவை அவற்றின் வெளிக்கூட்டு சுழல் தடத்தில் (orbital) சம எண்ணிக்கையில் எலக்ட்ரான்களையும், ஒரே பண்புகளையும் பெற்றுள்ளன.  

18 நெடுங்குழுக்களும் அவைகளின் பழைய மற்றும் புதிய எண்ககளின் வகைபடுத்திய அட்டவணை கீழே கொடுக்கப்பட்டுள்ளது.  

## தொகுதி

| நெடுங்குழு 1 | IA | IA | கார மாழைகள் அல்லது லித்தியம் தொகுதி |  |
| --- | --- | --- | --- | --- |
| நெடுங்குழு 2 | IIA | IIA | காரக்கனிம மாழைகள் அல்லது பெரிலியம் தொகுதி |  |
| நெடுங்குழு 3 | IIIA | IIIB | இசுக்காண்டியம் தொகுதி |  |
| நெடுங்குழு 4 | IVA | IVB | டைட்டேனியம் தொகுதி |  |
| நெடுங்குழு 5 | VA | VB | வனேடியம் தொகுதி |  |
| நெடுங்குழு 6 | VIA | VIB | குரோமியம் தொகுதி |  |
| நெடுங்குழு 7 | VIIA | VIIB | மாங்கனீசு தொகுதி |  |
| நெடுங்குழு 8 | VIII | VIIIB | இரும்பு தொகுதி |  |
| நெடுங்குழு 9 | VIII | VIIIB | கோபால்ட் தொகுதி |  |
| நெடுங்குழு 10 | VIII | VIIIB | நிக்கல் தொகுதி |  |
| நெடுங்குழு 11 | IB | IB | செப்பு தொகுதி |  |
| நெடுங்குழு 12 | IIB | IIB | துத்தநாகம் தொகுதி |  |
| நெடுங்குழு 13 | IIIB | IIIA | போரான் தொகுதி |  |
| நெடுங்குழு 14 | IVB | IVA | கரிமம் தொகுதி |  |
| நெடுங்குழு 15 | VB | VA | நைத்ரசன் தொகுதி |  |
| நெடுங்குழு 16 | VIB | VIA | உயிர்வளிக்குழு அல்லது ஆக்சிசன் தொகுதி |  |
| நெடுங்குழு 17 | VIIB | VIIA | ஆலசன் அல்லது புளோரின் தொகுதி |  |
| நெடுங்குழு 18 | நெடுங்குழு 0 | VIIIA | அருமன் வாயு | } |

## வேதியியல் தொடர்
ஆவர்த்தன அட்டவணையில் வேதியியல் தொடர் வேதியியல் தனிமங்களின் என்பது ஒரு வரிசையைக் குறிக்கும். இவ்வரிசையிலுள்ள தனிமங்களின் இயற்பியல் மற்றும் வேதியியல் பண்புகள் தொடரின் ஒரு முனையிலிருந்து மறு முனைக்குச் செல்லும்போது படிமுறையான வேறுபாடுகளைக் காட்டுகின்றன. வேதியியல் தொடர், ஆவர்த்தன அட்டவணைக்கு முன்னரே கண்டுபிடிக்கப்பட்டுவிட்டது.  

பல வேதியியல் தொடர்கள் ஆவர்த்தன அட்டவணைக் கூட்டங்களை அச்சொட்டாக ஒத்துள்ளன. இது ஒரு தற்செயலான ஒற்றுமையல்ல. தனிமங்களை ஒரே கூட்டத்தில் சேர்ப்பதற்கு ஏதுவான இயல்பியல் பண்புகள், ஆவர்த்தன அட்டவணையில் அவற்றை ஒரே கூட்டத்தில் சேர்ப்பதற்கான அதே அணு ஒழுக்குப் புறவமைப்புக்களிலேயே தங்கியுள்ளது.  

ஆவர்த்தன அட்டவணையின் வேதியியல் தொடர்கள்:  

| காரமண் உலோகங்கள் | (ஆவர்த்தன அட்டவணைக் கூட்டம் 2) |
| --- | --- |
| லந்தனைட்டுகள் |  |
| அக்டினைட்டுகள் |  |
| இடைநிலை உலோகங்கள் |  |
| குறை உலோகங்கள் |  |
| உலோகப்போலிகள் |  |
| உலோகமல்லாதவை |  |
| அலசன்கள் | (ஆவர்த்தன அட்டவணைக் கூட்டம் 17) |
| சடத்துவ வாயுக்கள் | (ஆவர்த்தன அட்டவணைக் கூட்டம் 18) |
# லக்னோ கிழக்கு சட்டமன்றத் தொகுதி

**லக்னோ கிழக்கு சட்டமன்றத் தொகுதி** (*Lucknow East Assembly constituency*) இந்தியாவின் உத்தரப் பிரதேச மாநிலத்தில் இலக்னோ மாவட்டத்தில் இலக்னோ நகரின் கிழக்குப் பகுதியை உள்ளடக்கிய சட்டமன்றத் தொகுதி ஆகும். இது லக்னோ மக்களவைத் தொகுதிக்கு உட்பட்டது. இத்தொகுதி லக்னோ மக்களவைத் தொகுதியில் உள்ள ஐந்து சட்டமன்றத் தொகுதிகளில் ஒன்றாகும். 2008 முதல், இந்த சட்டமன்றத் தொகுதி 403 தொகுதிகளில் 173 ஆக எண்ணிடப்பட்டுள்ளது.  

## சட்டமன்ற உறுப்பினர்
- 2012 - கல்ராஜ் மிஸ்ரா - பாரதிய ஜனதா கட்சி
# கான்பூர் பாளையம் சட்டமன்றத் தொகுதி

**கான்பூர் பாளையம் சட்டமன்றத் தொகுதி** (*Kanpur Cantonment Assembly constituency*) உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது கான்பூர் மக்களவைத் தொகுதிக்கு உட்பட்டது. இதை கான்பூர் கன்டோன்மென்ட் சட்டமன்றத் தொகுதி என்றும் குறிப்பிடுவர்.  

## சட்டமன்ற உறுப்பினர்
- 2012 - ரகுநந்தன் சிங் பதவுரியா - பாரதிய ஜனதா கட்சி
# கல்யாண்பூர் சட்டமன்றத் தொகுதி (உத்தரப் பிரதேசம்)

::இதே பெயரில் உள்ள பிற தொகுதிகளைப் பற்றி அறிய, கல்யாண்பூர் சட்டமன்றத் தொகுதி என்ற பக்கத்தைப் பார்க்கவும்.  

கல்யாண்பூர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.  

## சட்டமன்ற உறுப்பினர்
- 2012 - சதீஷ் குமார் நிகாம் - சமாஜ்வாத் கட்சி
# கல்யாண்பூர் சட்டமன்றத் தொகுதி

கல்யாண்பூர் சட்டமன்றத் தொகுதி என்ற பெயரில் உள்ள கட்டுரைகள்:  
1. கல்யாண்பூர் சட்டமன்றத் தொகுதி (உத்தரப் பிரதேசம்)
1. கல்யாண்பூர் சட்டமன்றத் தொகுதி (மேற்கு வங்காளம்)
1. கல்யாண்பூர் சட்டமன்றத் தொகுதி (சமஸ்திபூர் மாவட்டம்), பீகார்
1. கல்யாண்பூர் சட்டமன்றத் தொகுதி (மேற்கு சம்பாரண் மாவட்டம்), பீகார்
# பிட்டூர் சட்டமன்றத் தொகுதி

**பிட்டூர் சட்டமன்றத் தொகுதி** (*Bithoor Assembly constituency*) உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.  

## சட்டமன்ற உறுப்பினர்கள்
| வருடம் | உறுப்பினர் | கட்சி |
| --- | --- | --- |
| 2012 | முனீந்திர சுக்லா | சமாஜ்வாதி கட்சி |
| 2017 | அபிஜித் சிங் சங்கா | பாரதிய ஜனதா கட்சி |
| 2022 | முனிந்திரா சுக்லா | சமாஜ்வாதி கட்சி |
# அக்பர்பூர் ரனியா சட்டமன்றத் தொகுதி


அக்பர்பூர் ரானியா சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.  

## சட்டமன்ற உறுப்பினர்
| ஆண்டு | உறுப்பினர் | கட்சி |
| --- | --- | --- |
| 2012 | ராம்சுவரூப் சிங் | சமாஜ்வாதி கட்சி |
| 2017 | பிரதிபா சுக்லா | பாரதிய ஜனதா கட்சி |
| 2022 |  |  |
# அசுடோர்கா பெருங்கோவில்


**அசுடோர்கா பெருங்கோவில்** (ஆங்கிலம்: Cathedral of Astorga; எசுப்பானியம்: Catedral de Santa María de Astorga) என்பது எசுப்பானியாவின் அசுடோர்கா எனும் இடத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இப்பெருங்கோவில் 1931 ஆம் ஆண்டில் எசுப்பானிய நினைவுச் சின்னமாக்கப்பட்டது. இதன் கட்டுமானப் பணிகள் 1417 ஆம் ஆண்டில் ஆரம்பமாயின. இப்பேராலயத்தைக் கட்டுவித்தவர் பதினெட்டாம் சிக்லோ அரசர் (Siglo XVIII) ஆவார்.  

## குறிப்பிடத்தக்க மக்கள்
- ரமோன் கோன்சலஸ் பாரோன் (1897-1987), 1926-1946 வரை அஸ்டோர்கா கதீட்ரலில் பாடகர்.
# லியொன் பெருங்கோவில்



**லியொன் பெருங்கோவில்** (Santa María de León Cathedral) என்பது வட-மேற்கு எசுப்பானியாவின் லியொன் எனும் நகரத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவிலாகும். இதன் முகப்பில் இரண்டு கோபுரங்கள் காணப்படுகின்றன. அவற்றில் தெற்கு திசையில் உள்ளது மணிக்கோபுரம் ஆகும்.  

## புத்தக விவரணம்
; எசுப்பானிய மொழியில்  
- Ricardo Puente, *La Catedral de Santa María de León*. León, Imprenta Moderna. Editor Ricardo Puente.
- Luis A. Grau Lobo, *La Catedral de León*. León, Editorial Everest.
- José Javier Rivera Blanco, *Las Catedrales de Castilla y León* (parte correspondiente a la catedral de León). León, Editorial Edilesa.
- Juan Eloy Díaz-Jiménez, *Catedral de León. El retablo*. Madrid, Tipografía de la Revista de Archivos, Bibliotecas y Museos, 1907.
- Inventa Multimedia, *La Catedral de León. Exposición: El sueño de la razón.*. Avilés, Inventa multimedia, S.L., 2001. web del proyecto
-
# ஹுத் ஹுத் புயல்



**ஹுத் ஹுத் புயல்** என்பது 2014 அக்டோபரில் வங்காள விரிகுடாவில் அந்தமானுக்கு அருகே உருவான புயலாகும். அந்தமானில் உருவான காற்றழுத்தத் தாழ்வு மண்டலம் படிப்படியாக வலுவடைந்து புயலாக மாறியது. அந்தமானுக்கு அருகேயுள்ள லாங் தீவுக்கு அருகில் நிலைகொண்ட இந்தப் புயலானது மேற்கு, வட மேற்காக நகர்ந்து, இந்தியாவின் கிழக்குக் கடற்கரையைக் கடந்த ஒரு வெப்ப மண்டலப் புயலாகும். 2014 இல் வடக்கு இந்தியப் பெருங்கடலில் உருவான மிக பலம் வாய்ந்த புயலாகும்.  

இது ஒக்டோபர் 12 அன்று முற்பகல் ஆந்திராவின் விசாகப்பட்டினத்திற்கும் ஒடிசாவின் கோபால்பூருக்கும் இடையில் கரையைக் கடக்கும் என எதிர்பார்க்கப்பட்டது. இதனையடுத்து ஆந்திரா மற்றும் ஒடிசா மாநிலங்களில் புயல் எச்சரிக்கை விடுக்கப்பட்டது.  

இப்புயலுக்குரிய *ஹுத் ஹுத்* என்ற பெயர் ஓமானின் பரிந்துரைக்கேற்ப வைக்கப்பட்டுள்ளது. அராபிய மொழியில் இது ஓர் பறவையைக் குறிக்கிறது.  

ஞாயிறு, அக்டோபர் 12, 2014 அன்று ஹுத் ஹுத் புயல் ஆந்திராவின் விசாகப்பட்டினம் அருகே கரையை கடந்தது என இந்திய வானிலை ஆய்வு மையம் அறிவித்துள்ளது. இதனால், ஆந்திர கடலோர மாவட்டங்களில் கனமழை பெய்தது.  

## உயிரிழப்பு
இதுவரை புயலின் தாக்கத்தால் ஆந்திராவில் 26 பேர் பலியானதாகவும் 170 பேரைக் கானவில்லை எனவும் அறிவிக்கப்படுகின்றது. ஆந்திராவின் ஸ்ரீகாகுளம் மற்றும் விசாகப்பட்டினத்தில் மூவரும், ஒடிசா புரி மற்றும் கேந்தரப்பா மாவட்டங்களில் இருவரும் உயிரிழந்துள்ளனர்.  

## புயல் உருவாக்கம்

தாழ்ந்த காற்றழுத்தம் உருவானதன் காரணமாக அந்தமான் கடல் பகுதிக்கு மேலாக ஒக்தோபட் 6 ந் திகதி தாழமுக்கம் கொண்டது இது படிப்படியா உக்கிரமடைந்து ஒக்தோபர் 7ந் திகதி காற்றழுத்தமாக உருப்பெற்றது.
# சந்தன்டர் பெருங்கோவில்



**சந்தன்டர் பெருங்கோவில்** (ஆங்கிலம்: Santander Cathedral எசுப்பானியம்: Catedral de Nuestra Señora de la Asunción de Santander, or "Cathedral Basilica of the Assumption of the Virgin Mary of Santander") என்பது எசுப்பானியாவின் சந்தன்டர் நகரத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இது பிரதானமாக கோதிக் கட்டிடக்கலையின் வடிவத்திலேயே அமைந்துள்ளது. பிற்காலத்தில் பல்வேறு கட்டிடக்கலைகளும் சேர்க்கப்பட்டு பேராலயம் பெருப்பிக்கப்பட்டது.  

## மூலங்கள்
- Casada Soto, José Luis (ed.), nd: *La Catedral de Santander*. Fundación Marcelino Botín
# மிருதுளா சின்கா



**மிருதுளா சின்கா** (*Mridula Sinha*, 27 நவம்பர் 1942 - 18 நவம்பர் 2020) இந்திய மாநிலம் கோவாவின் முன்னாள் ஆளுநர் ஆவார். இவர் புகழ்பெற்ற இந்தி இலக்கிய எழுத்தாளரும் அரசியல்வாதியும் ஆவார்.  

## இளமைப் பருவம்
மிருதுளா பீகார் மாநிலத்திலுள்ள முசாஃபர்பூர் மாவட்டத்தில் *சாப்ரா தரம்பூர் யாடு* என்ற ஊரில் தந்தை பாபு சாபைல் சிங்கிற்கும் தாயார் அனுபா தேவிக்கும் மகளாக நவம்பர் 27, 1942இல் பிறந்தார். சாப்ராவில் துவக்கக் கல்வியையும் லக்கிசராய் மாவட்டத்திலுள்ள *பாலிகா வித்யாபீத்தில்* பிந்தையக் கல்வியையும் கற்றார். சிறு வயதிலிருந்தே மிருதுளாவிற்கு இந்தி இலக்கியத்தில் நாட்டம் ஏற்பட்டது. பள்ளிக்காலத்திலேயே இந்தி உரைநடை எழுத்தில் சிறந்து விளங்கினார்.  

மிருதுளா இளங்கலைப் படிப்பை முடிப்பதற்கு முன்னதாகவே அவரது பெற்றோர், மிருதுளாவுக்கு திருமண ஏற்பாடு செய்தனர்; பீகாரின் முசாஃபர்பூர் நகரத்தில் கல்லூரி விரிவுரையாளராக இருந்த டா.இராம் கிருபால் சின்காவை கரம் பிடித்தார். திருமணத்திற்குப் பின்னரும் தமது கல்வியைத் தொடர்ந்த மிருதுளா உளவியல் துறையில் முதுகலைப் பட்டம் பெற்றார். தமது கணவர் பணி புரிந்த அதே கல்லூரியில் விரிவுரையாளராகப் பணிக்கமர்ந்தார். ஏழைகளுக்கு சேவை புரிய எண்ணிய இந்த இணையர் பிகாரின் கிழக்கு சம்பாரன் மாவட்டதிலிருந்த மிகவும் பிற்பட்ட *மோதியரி* என்ற சிற்றூருக்கு இடம் பெயர்ந்தனர். இடைவேளையில் ஆசிரியர் பயிற்சியிலும் இளங்கலைப் பட்டம் பெற்ற மிருதுளா அங்கிருந்த பள்ளியின் தலைமை ஆசிரியராகப் பணியாற்றினார்.  

## பணி வாழ்வு

## மேற்சான்றுகள்
# அருள் ஆனந்தர் கல்லூரி



**அருள் ஆனந்தர் கல்லூரி**  
- இந்தியாவின் தமிழ்நாடு மாநிலத்தில் உள்ள மதுரை மாவட்டத்தின் கருமாத்தூரில் இயேசு சபை (Jesuit) நடத்தும் ஒரு கலை மற்றும் அறிவியல் கல்லூரி ஆகும். கல்லூரியில் கலை, அறிவியல், வணிகம், தத்துவம் ஆகிய துறைகளில் பட்டப்படிப்பு மற்றும் பட்டமேற்படிப்புக்கள் கற்பிக்கப்படுகின்றன. மதுரை காமராசர் பல்கலைக்கழகத்துடன் இணைக்கப்பட்டு தன்னாட்சி கல்வி நிறுவனமாக 1987ஆம் ஆண்டு நிலை உயர்த்தப்பட்டுள்ளது.

## வரலாறு

கல்லூரியானது 1970 ஆம் ஆண்டு மதுரை கத்தோலிக்க ஆயர் மேதகு.ஜஸ்டீன் திரவியம் அவர்களால் **தே லா சால் கல்லூரி** என்று வணிகம் மற்றும் தத்துவம் துறைகளுடன் தொடங்கப்பட்டது. 1972 ஆம் ஆண்டு இக்கல்லூரி புனித அருள் ஆனந்தரின் நினைவாக அருள் ஆனந்தர் கல்லூரி என பெயர் மாற்றப்பட்டு இயேசு சபை கல்லூரியானது.  

## ஆதாரங்கள்

## வெளியிணைப்புகள்
- அருள் ஆனந்தர் கல்லூரி இணையதளம்
# ராஜன் வழக்கு


**ராஜன் வழக்கு** (Rajan case), இந்தியாவின் நெருக்கடி நிலைப் பிரகடனக் காலகட்டத்தில், தவறுதலாகப் பெயர்க்குழப்பத்தில் மாற்றி அழைத்துச் செல்லப்பட்ட ராஜன் எனும் கேரளாவின் கோழிக்கோட்டு பகுதி மாணவரின் கொலையைப் பற்றிய வழக்கு.  

நெருக்கடி நிலைப் பிரகடனத்திற்கு பின்னர் தனது மகன் உயிரோடு உள்ளாரா, இல்லை என்னவானார், எங்குக் கொண்டு செல்லப்பட்டார் என விசாரித்து ராஜனின் தந்தை வழக்கு தொடர்ந்தார்.  

இவரது கசப்பான அனுபவங்களையும், அரசியல் மற்றும் காவல்துறையினரிடம் அணுகியபோது இவர் பெற நேர்ந்த பதில்களையும் மகனைக் குறித்த தகவல்களைத் தேடிய ஒரு தந்தையாக இவர் எழுதிய புத்தகமாக வெளியிடப்பட்டது.  

## திரைவடிவம்
ராஜன் வழக்கையும் ராஜனையும் தழுவி எடுக்கப்பட்ட ’பிறவி’ (Piravi) எனும் 1989 ஆம் ஆண்டின் மலையாளத் திரைப்படம் தொலைந்த மகனைத் தேடும் தந்தையின் காயங்களை வெளிப்படுத்தியது.இத்திரைப்படம் உலகளவில் மொத்தத்தில் 31 விருதுகள் பெற்றது.
# அப்பாஸ் அலி



** கேப்டன் அப்பாஸ் அலி** நேதாஜியின் இந்திய தேசிய ராணுவத்தில் பணியாற்றிய சுதந்திர போராட்ட வீரர். கேப்டன் அப்பாஸ் அலி பிரித்தானியாவின் இந்தியப் பேரரசுக்கும், ஆங்கிலேய ராணுவத்திற்கும் எதிராக கலகம் விளைவித்தார் என்ற குற்றச்சாட்டின் பேரில், ஆங்கிலேய அரசு சிறையில் அடைத்து 1945ல் மரண தணடனை வழங்கியது. பின்னர் 1947ல் இந்திய விடுதலைக்கு பிறகு இந்திய அரசால் விடுதலை செய்யப்பட்டார்.  

இந்திரா காந்தியின் நெருக்கடி நிலை பிரகடனத்தை எதிர்த்து லோக் நாயக் ஜெயபிரகாஷ் நாராயணனுடன் தேச நலனுக்காக மீண்டும் போராடிக் கைது செய்யப்பட்டு, 1977ல் விடுதலை செய்யப்பட்டார். கேப்டன் அப்பாஸ் அலி 11-10-2014 ல் அலிகாரில் 94வது வயதில் காலமானார்...
# ஜோன் ஆர். லானெட்டி



**ஜோன் ஆர். லானெட்டி** (பிறப்பு: ஜூலை 4, 1956) இவர் ஒரு அமெரிக்க நாட்டு ஒளிப்பதிவாளர் மற்றும் இயக்குநர் ஆவார். இவர் தி மாஸ்க், ஸ்பை ஹார்ட், ஹோனி, தி பெர்பெக்ட் மேன், இன்சீடியஸ், தி கான்ஜுரிங், இன்சீடியஸ்: சாப்டர் 2 போன்ற பல திரைப்படங்களுக்கு ஒளிப்பதிவு செய்துள்ளார். மற்றும் அன்னாபெல் உட்பட சில திரைப்படங்களை இயக்கியுள்ளார்.
# பீட்டர் சப்ரன்



**பீட்டர் சப்ரன்** (பிறப்பு: நவம்பர் 22, 1965) என்பவர் இங்கிலாந்து நாட்டுத் திரைப்பட தயாரிப்பாளர் ஆவார். இவர் தி கான்ஜுரிங் (2013), அன்னாபெல் (2014), அக்வாமேன் (2018), ஷசாம்! (2019), தி சூசைட் ஸ்க்வாட் (2021), ஷசாம்! பியூரி ஒப் தி காட்சு (2022), அக்வாமேன் அண்டு தி லோச்டு கிங்டோம் (2022) போன்ற பல திரைப்படங்களை தயாரித்துள்ளார்.  

## திரைப்பட வாழ்க்கை
இவர் கோல்ட்-மில்லர் கோ நிறுவனத்தில் மேலாளராக ஆனார் மற்றும் 1998 வரை அங்கேயே இருந்தார். இவர் 2003 இல் பிரில்ஸ்டீன்-கிரே மேனேஜ்மென்ட்டின் தலைவராக நியமிக்கப்படுவதற்கு முன்பு, ஐந்து ஆண்டுகள் பிரில்ஸ்டீன்-கிரேயில் மேலாளராக இருந்தார். பின்னர் தலைவராக பிராட் பிட், ஜெனிபர் அனிஸ்டன், ஆடம் சேண்ட்லர், நிக்கோலஸ் கேஜ் மற்றும் கோர்டனி காக்சு உட்பட 200 க்கும் மேற்பட்ட வாடிக்கையாளர்களைக் கொண்ட துறையின் அன்றாட நடவடிக்கைகளுக்கு இவர் பொறுப்பேற்றார்.  

இவர் இவரது சகோதரர் டாட் சப்ரன் தயாரித்து 2005 ஆம் ஆண்டு வெளியான 'தி லாங் வீக்கெண்ட்' திரைப்படத்தில் எழுத்தாளராக பணிபுரிந்தார். அதை தொடர்ந்து 2006 இல் பிரில்ஸ்டீன்-கிரேவை விட்டு வெளியேறி, தி சப்ரன் நிறுவனத்தைத் தொடங்கினார், மேலும் தனது வாடிக்கையாளர் பட்டியலையும் தன்னுடன் எடுத்துச் சென்றார். அத்துடன் மேலாளராக, இவர் சீன் கோம்ப்ஸ், ஆடம் ஷாங்க்மேன், டேவிட் ஹைட் பியர்ஸ், ஜெனிஃபர் லோபஸ், புரூக் ஷீல்ட்ஸ் மற்றும் ஜெசிக்கா சிம்சன் ஆகியோரைப் பிரதிநிதித்துவப்படுத்தினார்.
# ஜேம்ஸ் வான்



**ஜேம்ஸ் வான்** (பிறப்பு: 27 பெப்ரவரி 1977) என்பவர் ஆத்திரேலிய நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் முதன்மையாக திகில் வகையான சா, இன்சீடியஸ், தி கான்ஜுரிங், இன்சீடியஸ்: சாப்டர் 2 மற்றும் அன்னாபெல் போன்ற திரைப் படங்களில் பணியாற்றியதன் மூலம் அறியப்படுகிறார்.  

இவர் தயாரித்த திகில் படங்கள் குறைந்த பட்சம் $2 பில்லியனுக்கும் அதிகமாக வசூலித்த இரண்டாவது திகில் உரிமையாகும். அத்துடன் இவர் திரைப்படம் மற்றும் தொலைக்காட்சி தயாரிப்பு நிறுவனமான அணு மான்ஸ்டர் புரொடக்சன்சு நிறுவனத்தின் தலைவரும் ஆவார். இவர் 2004 ஆம் ஆண்டு சா என்ற திரைப்படத்தின் மூலம் இயக்குநராக அறிமுகமானார். அந்தத் திரைப்படங்கள் வணிக ரீதியாக வெற்றியடைந்து உலகளவில் $1 பில்லியனுக்கும் அதிகமாக வசூலித்துள்ளன. Following a period of setbacks, அதை தொடர்ந்து 2015 ஆம் ஆண்டில் பியூரியஸ் 7 என்ற படத்தை இயக்கினார், பின்னர் டிசி நீட்டிக்கப்பட்ட பிரபஞ்சப் படமான அக்வாமேன் (2018) மற்றும் அக்வாமேன் அண்டு தி லோச்டு கிங்டோம் (2023) ஆகிய மீநாயகன் வகை திரைப்படங்களையும் இயக்கியுள்ளார். இவர் 2021 ஆம் ஆண்டு நிலவரப்படி 17வது அதிக வசூல் செய்த இயக்குநராக உள்ளார், இவரது படங்கள் உலகம் முழுவதும் $3.7 பில்லியன் வசூலித்துள்ளன.  

## ஆரம்பகால வாழ்க்கை
வான் 26 பிப்ரவரி 1977 அன்று மலேசியா நாட்டில் சரவாக்கில் உள்ள கூச்சிங்கில் மலேசிய சீன பெற்றோருக்கு மகனாகப் பிறந்தார். வான் மற்றும் இவரது குடும்பத்தினர் இவருக்கு ஏழு வயதாக இருந்தபோது மேற்கு ஆத்திரேலியாவின் பேர்த் நகருக்கு குடிபெயர்ந்தனர்.
# சாசியா இல்மி



**சாசியா இல்மி ** (*Shazia Ilmi*) இந்திய சமூக செயற்பாட்டாளர் ஆவார். இவர் முன்னதாக இசுடார் நியூசு தொலைக்காட்சியில் செய்தியாளராகப் பணியாற்றினார். 2011, 2012 ஆண்டுகளில் அண்ணா அசாரே முன்னின்று நடத்திய ஊழலுக்கு எதிரான இந்தியா இயக்கத்தில் செய்தித் தொடர்பாளராக இருந்தார். ஜன் லோக்பால் மசோதா என்ற லோக்பால் மசோதாவை சட்டமாக இயற்ற ஊடக ஒருங்கிணைப்பாளராக பரப்புரை ஆற்றினார். ஆம் ஆத்மி கட்சியின் தேசிய செயற்குழு உறுப்பினராக இருந்த இல்மா மே 2014இல் அக்கட்சியை விட்டு விலகி ஜனவரி 16, 2015 இல் பாரதிய ஜனதா கட்சியில் இணைந்தார்.
# செம்புறழ் புரிசை

**செம்புறழ் புரிசை** என்னும் கோட்டை சோழன் குளமுற்றத்துத் துஞ்சிய கிள்ளிவளவனால் தகர்க்கப்பட்ட செய்தியைப் புலவர் மாறோக்கத்து நப்பசலையார் குறிப்பிட்டுள்ளார். நிறம், வலிமை, வார்ப்பு ஆகியவற்றால் இது செம்புறழ் புரிசை எனப்பட்டது.  

இதன் அகழியில் முதலைகள் இருந்தன. இரவில் காவல் புரியும் வீரனின் கையிலிருந்த விளக்கொளி அகழி நீரில் விழ, அதனைத் தனக்குக் கிடைத்த இரை என்று முதலை பாயும் என்று புலவர் இதன் அகழியைப் பற்றிக் குறிப்பிட்டுள்ளார்.  
## மேற்கோள் குறிப்பு
# சாத்தன்னூர் சட்டமன்றத் தொகுதி

சாத்தன்னூர் சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது கேரளத்தின் கொல்லம் மாவட்டத்தில் அமைந்துள்ளது. பரவூர் நகராட்சி, கொல்லம் வட்டத்தில் உள்ள ஆதிச்சநல்லூர், சாத்தன்னூர், சிறக்கரை, பூதக்குளம், கல்லுவாதுக்கல் ஆகிய ஊராட்சிகளையும், கொட்டாரக்கரை வட்டத்தில் உள்ள பூயப்பள்ளி ஊராட்சியையும் கொண்டுள்ளது.  

## வரலாறு
இந்தத் தொகுதி முன்னர் பரவூர் சட்டமன்றத் தொகுதி என்று அழைக்கப்பட்டது. இது 1957 ஆம் ஆண்டில் தற்காலிகமாக வர்க்கலா சட்டமன்றத் தொகுதியுடன் இணைக்கப்பட்டது. இணைப்பின் காரணமாக, 1957 சட்டமன்றத் தேர்தலிலும் 1960 இடைக்காலத் தேர்தலிலும் வர்க்கலா சட்டமன்றத் தொகுதி இரண்டு உறுப்பினர்களைக் கொண்ட தொகுதியாக மாறியது. பின்னர் 1967 ஆம் ஆண்டில், புதிய தொகுதி வர்க்கலாவிலிருந்து பிரிக்கப்பட்டு சத்தன்னூர் சட்டமன்றத் தொகுதி என்று பெயரிடப்பட்டது.
# தாரக் மேத்தாவின் தலைகீழ் மூக்குக்கண்ணாடி (இந்தித் தொடர்)



***தாரக் மேத்தாவின் தலைகீழ் மூக்குக்கண்ணாடி*** (இந்தி: *तारक मेहता का उल्टा चश्मा*, *தாரக் மேத்தா கா உல்ட்டா சஷ்மா*) *நீல் டெலிபிலிம்சு* நிறுவனத்தால் தயாரிக்கப்பட்ட இந்தி நகைச்சுவை தொலைக்காட்சி நாடகத் தொடராகும். இது சூலை 28, 2008 முதல் சப் தொலைக்காட்சியில் ஒளிபரப்பப்பட்டது. இந்தத் தொடர் இதழியலாளர் தாரக் மேத்தா குசராத்தி வார இதழ் *சித்திரலேகா*வில் எழுதிவந்த *துனியா நே ஊந்தா சஷ்மா* என்ற கட்டுரைகளை அடிப்படையாகக் கொண்டது.  

மே 2014இல் *தாரக் மேத்தா கா உல்ட்டா சஷ்மா* முதல் பத்து புனைவு தொடர்களில் ஒன்றாக விளங்குகிறது.  

## மேற்சான்றுகள்
# செர்ரோ டி லாஸ் பட்டாலோன்சு



**செர்ரோ டி லாஸ் பட்டாலோன்சு** (*படைப்பிரிவுகளின் மலை*) என்பது மத்ரித் நகரில் (எசுப்பானியா) உள்ள புதைபடிவ தளங்களை கொண்ட மலை ஆகும்.  
(பி 10) புதைபடிவ தளம் பழமையான படிமங்களை கொண்டிருப்பதாக கருதப்படுகிறது.  

## படிமங்கள்
கிட்டத்தட்ட அங்கு கண்டுடெடுக்கப்பட்ட படிமங்கள் அனைத்தும் ஊனுண்ணிகளாக இருந்தன. அவற்றில் குறிப்பிடதக்கவை கூரிய பற்களுடைய பூனை இனமும் சிமொக்யான் என்ற ஒரு வகை சிவப்பு பாண்டா கரடியும் ஆகும்.  

கொறிணியின் ஒரு புதிய இனம் பல்வேறு தளங்களில் கண்டறியப்பட்டது.
# பச்பன் பச்சாவ் அந்தோலன்

**பச்பன் பச்சாவ் அந்தோலன்** (*Bachpan Bachao Andolan*, *இளமையைக் காப்பாற்று இயக்கம்*) குழந்தைகள் நலனுக்காகப் போராடும் இந்தியாவை அடித்தளமாகக் கொண்ட இயக்கமாகும். இது 1980இல் கைலாசு சத்தியார்த்தியால் தொடங்கப்பட்டது. கொத்தடிமைக் கூலி, குழந்தைத் தொழிலாளர் மற்றும் மாந்தப் போக்குவரத்தை முடிவுக்கு கொண்டுவருவதும் அனைவருக்கும் கல்வியுரிமையை நிலைநிறுத்துவதும் இதன் குவியமாக உள்ளது. இந்த இயக்கத்தின் மூலமாக இதுவரை 80,000 சிறுவர்கள் வேலைகளிலிருந்து விடுவிக்கப்பட்டுள்ளனர்; விடுவிக்கப்பட்ட சிறுவர்களின் மீள்-இணைவு, மறுவாழ்வு, மற்றும் கல்விக்கு உதவியாக உள்ளது.  

## மேற்சான்றுகள்
# பியூரி



**ஃபியூரி** இது 2014ஆம் ஆண்டு திரைக்கு வந்த அமெரிக்க நாட்டு போர் திரைப்படம் ஆகும். இந்த திரைப்படத்தை டேவிட் ஆயர் என்பவர் இயக்கியுள்ளார். இந்த திரைப்படத்தில் பிராட் பிட், சயா லபஃப், லோகன் லெர்மன், மைக்கேல் பெனா, ஜோன் பெர்ந்தல், ஜேசன் ஐசக்ஸ், ஸ்காட் ஈஸ்ட்வுட், சேவியர் சாமுவேல் உள்ளிட்ட பலர் நடித்துள்ளார்கள். இந்த திரைப்படம் அக்டோபர் 17, 2014ஆம் ஆண்டு வெளியானது. இந்த திரைப்படத்தை கொலம்பியா பிக்சர்ஸ் என்ற நிறுவனம் வினியோகம் செய்தது.  

## கதாப்பாத்திரங்கள்

- பிராட் பிட் ஐக்கிய அமெரிக்கத் தரைப்படை சார்ஜென்ட் டான் "வார்டாடி" கால்லியர் ஆக நடித்துள்ளார்
- லோகன் லெர்மன் பிரைவேட் நார்மன் "மிஷின்" எல்லிசன் ஆக நடித்துள்ளார்
- சயா லபஃப் டெக்னிசியன் பிஃப்த் கிரேட் பாய்ட் "பைபிள்" சுவான் ஆக நடித்துள்ளார்
- மைக்கேல் பெனா காபோரல் டிரினி "கார்டோ" கார்சியாவாக நடித்துள்ளார்
- ஜோன் பெர்ந்தல் பிரைவேட் ஃபர்ஸ்ட் கிரேட் கிரேடி "கூன்-ஆஸ்" டிராவிஸ் ஆக நடித்துள்ளார்
- ஜேசன் ஐசக்ஸ் கேப்டன் "ஓல்டு மேன்" வேக்கனர் ஆக நடித்துள்ளார்
- ஸ்காட் ஈஸ்ட்வுட் சார்ஜென்ட் மைல்ஸ் ஆக நடித்துள்ளார்
- சேவியர் சாமுவேல் இரண்டாம் லுஃப்டினன்ட் பார்கர் ஆக நடித்துள்ளார்
- பிராடு வில்லியம் ஹென்கி சார்ஜென்ட் டேவிஸ் ஆக நடித்துள்ளார்
- ஜிம் பர்ரக் சார்ஜென்ட் பின்கொவ்ஸ்கி ஆக நடித்துள்ளார்
- அனமரியா மரின்கா இர்மாவாக நடித்துள்ளார்
- அலிசியா வான் ரிட்பர்க் எம்மாவாக நடித்துள்ளார்
- கெவின் வான்ஸ் சார்ஜென்ட் பீட்டர்சன் ஆக நடித்துள்ளார்
- பிரான்கோ டோமோவிக் செருமன் கார்போரல் ஆக நடித்துள்ளார்
- இயன் கார்ரெட் சார்ஜென்ட் ஃபாஸ்டர் ஆக நடித்துள்ளார்
- இயூசினியா கஸ்மினா ஹில்டா மையர் ஆக நடித்துள்ளார்
- ஸ்டெல்லா சிடாக்கர் ஈடித் ஆக நடித்துள்ளார்